da da es sv da sl da da en en es da da hu da en nn hu da da da da da da da da da da da da it da sv da da da da nn da hu da da da nn hbs_lat nn da nn de da da de da da da en da de en da da da da da da de da da da da da da da da sv eo en en es da da da da da da da da da da da da en de en da da da da da da da da da da de da da da da de en da da et da da da nl da da da da da da da da en sv da da da da da fr nl da da da da da da da da da da da da da en en de da sv en da da da da da da da da da da da sv sv da da sv da da da de da en es da da da da sv sv da da da da da da da da da da da de da da da da da cs da da da da da da da da da da da da da pl da da da da da da da en es da en es hbs_lat en da es hbs_lat da da da da ro en da da da de da da en da da da de da en en ru es da da da da da da nl da da da da da da sv da da da da da da da da da da en da da da da sv sv da da da da da da da da da sv sv sv da da da da da da da da da da da da da da da da da da da da da da fr da da da da da da da da da da da da da da da da da da en da da da da da da da da da da da da da da da da da da da da da da da da da da da da da de sv sv sv da da da da da da da da da sv da da da da da da da sv da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da fr da da da da da de da da da da da da da da da da en da da da da da da de nb nds en es da da es sl da es da da da da da ms da da nl fr nl sv da da nl da nl sv it da da fr da de da de da sv nl en en da sv da da nb nl pl en ru en sv da
Forny dit kørekort | Næstved Kommune
Mere om Flytning og adresse
Oversigt over valgsteder på valgdagen
Valgresultater og stemmeprocenter fra tidligere valg
Mere om Miljø & klima
Mere om Vand & Natur
Offentlig vej eller privat fællesvej
Børn & unge med særlige behov
Mad til spæd og småbørn
Er du bekymret for et barn?
Aktive Feriedage - information til arrangører
Mere om Frivillighed & foreninger
Mere om Sport & fritid
Mere om Kunst og Kultur
Mere om Er du ledig?
Pension, efterløn og særlige tillæg
Mere om Hvis du bliver syg
Mere om Job i Kommunen
Pleje og hjælp i hjemmet
Aktivitetstilbud til voksne med udviklingshæmning
Mere om Voksne med særlige behov
Mere om Læge og sygesikring
Støtte til veteraner i Næstved Kommune
Søg efter indhold på hele siden her Søg
Forny eller få udstedt nyt kørekort. Find information om ombytning og internationalt kørekort i Næstved Kommune.
Du kan til enhver tid afmelde dine abonnenter. Kommunen sørger for, at dine data bliver håndteret forsvarligt og korrekt. Læs mere om Kommunens persondatapolitik.
Tak! Du abonnerer nu på Borgerservice
Vi har tilføjet emnet til din eksisterende abonnementsliste
Vi har sendt en aktiveringsmail til dig. Klik venligst på linket i mailen for at begynde at modtage nyhedsmails.
Det skete en fejl
Der er sket en fejl. Klik venligst 'Prøv igen' for at vende tilbage eller klik på krydset for at lukke boksen.
Her får du informationer, som kan hjælpe dig med at besvare disse spørgsmål.
Betingelser for og kategorier af kørekort
Du kan få kørekort til forskellige kategorier:
LK: Lille knallert. Giver ret til at føre en knallert med konstruktivt bestemt maksimal hastighed på 30 km/t.
AM: Stor knallert. To- eller trehjulet køretøj, der maksimalt kan køre 45 km/t.
A1, A2 og A: Kørekort til lille, mellemstor og stor motorcykel.
B: Person- og varebil på indtil 3.500 kg og med plads til højst ni personer
C1: Lille lastbil på over 3.500 kg, men ikke over 7.500 kg
C: Stor lastbil på over 3.500 kg
D1: Lille bus med plads til over ni, men højst 17 personer og med en længde på højst 8 meter.
D: Bus med plads til flere end ni personer eller med en tilladt totalvægt på over 3.500 kg.
E: Stort påhængskøretøj på over 750 kg i forbindelse med B, C eller D.
Derudover kan du få kørekort til erhvervsmæssig personbefordring til D1 og D og kørekort til traktor/motorredskab.
For at få kørekort til personbil skal du:
være fyldt 17 år - hvorefter du skal køre bil sammen med en erfaren bilist som ledsager til man fylder 18 år. Først når man er fyldt 18 år, må man køre bil alene.
have en lægeattest, som dokumenterer syn, hørelse m.m. Et handicap behøver ikke at forhindre dig i at køre bil, men det skal dokumenteres af lægen, der udsteder en lægeattest i forbindelse med dit kørekort.
have sædvanlig bopæl i Danmark
have gennemført et kursus i færdselsrelateret førstehjælp.
Kravet om førstehjælpskursus gælder kun, hvis du skal have kørekort for første gang. Kurset må højest være ét år gammelt, ved afholdelse af praktisk prøve.
Kørekort til lastbil og bus
Der findes fire forskellige kørekort-kategorier til lastbiler og busser, og du skal først have erhvervet dig et kørekort til personbil for også at kunne tage et stort kørekort.
Kategorierne og alderskravene ser ud som følger:
Kategori C1 (lille lastbil): 18 år
Kategori C (stor lastbil): 21 år
Kategori D1 (lille bus): 21 år
Kategori D (stor bus): 24 år.
Der findes visse undtagelser fra alderskravene, som du kan læse om i Kørekortbekendtgørelsen.
Der findes tre forskellige kørekort-kategorier til motorcykler, og du skal i lighed med kørekort til personbil opfylde følgende krav uanset kategori:
have en lægeattest, som dokumenterer syn, hørelse m.m.,
have sædvanlig bopæl i Danmark,
have gennemført et kursus i færdselsrelateret førstehjælp.
Alderskravene og kategorierne ser ud som følger:
Kategori A1 (lille motorcykel): 18 år
Kategori A2: (mellem motorcykel): 20 år
Kategori A: (stor motorcykel): 24 år.
Der findes visse undtagelser fra alderskravene, som du kan læse om i Kørekortbekendtgørelsen.
Kørekort til lille knallert eller traktor
Du kan få udstedt kørekort til lille knallert, når du er 15 år. Køreundervisningen foregår normalt på ungdomsskoler eller AMU-centre, og du kan begynde til undervisningen, når du er fyldt 14 år og seks måneder. Du skal dog være fyldt 15 år for at få udstedt knallertbeviset.
Fra den 19. januar 2013 gælder der nye regler for knallertkørekortet. Hvis du er under 18 år, skal du klare følgende for at få beviset:
følge ungdomsskolens undervisning og bestå både en teoriprøve og en praktisk køreprøve,
bestå 30 undervisningstimer - inklusiv den teoretiske og den praktiske prøve.
Før du kan gå op til den praktiske prøve, skal du desuden have gennemført et førstehjælpskursus, som er et særskilt kursus og ikke en del af knallertundervisningen.
Er du 18 år eller derover, er det lovligt at køre på knallert uden knallertførerbevis. Reglen gælder dog ikke for unge, som fylder 18 år efter den 19. januar 2013. Fra den dato træder der nye regler i kraft, som betyder, at du skal have kørekort i kategorien AM (lille knallert), for at du må køre på knallert.
De nye regler gælder, hvis du er over 18 år, ikke har kørekort til bil, motorcykel eller stor knallert og ikke tidligere har taget knallertbevis i Ungdomsskolen. I så fald skal du til en teoriprøve hos politiet.
Når du fylder 16 år, kan du få kørekort til traktor/motorredskab. Køreundervisningen foregår normalt på ungdomsskoler eller AMU-centre.
Hvis du har et almindeligt kørekort, er det ikke nødvendigt med et traktorkørekort.
Kørekort for første gang
Ansøg om dit første kørekort
Du kan begynde at tage kørekort til almindelig bil, når du er fyldt 16 år og 9 måneder, og du kan tidligst få udstedt dit kørekort når du er fyldt 17 år.
Den 1. januar 2017 trådte en ny forsøgsordning i kraft, hvor du som 17-årig kan få kørekort under særlige regler.
Information For 17-årige, der vil tage kørekort (nyt vindue).
Hvor får jeg mit kørekort?
Når du skal have kørekort for første gang, skal du henvende dig til en køreskole, som vejleder om hele forløbet i forhold til undervisning, teori- og køreprøve. Kørelæreren udleverer en ansøgningsblanket, som du skal udfylde for at kunne begynde at få kørekort. Du kan også hente ansøgningsblanketten ”ansøgning om kørekort P23” her.
Hvis du er under 18 år, når du skal tage kørekort, er det en god ide at sikre dig, at begge dine forældre (indehavere af forældremyndigheden) vil give tilladelse til, at du kan begynde køreundervisningen, inden du starter på køreundervisningen. Når ansøgningsblanketten er udfyldt, skal du eller din kørelærer aflevere ansøgningen til kommunen for at ansøge om kørekort. Dine forældre skal give samtykke til, at du kan ansøge om kørekort til kategori B (bil, lille knallert og traktor- og motorredskab), hvis du er under 18 år. Du skal tage en underskrevet samtykkeerklæring med fra dine forældre, når du afleverer ansøgningen til kørekort.
Du skal foruden en samtykkeerklæring medbringe følgende, når du afleverer en ansøgning om kørekort:
pas eller anden legitimation,
en lægeattest udstedt af egen læge,
kursusbevis for gennemført færdselsrelateret førstehjælp (skal først være taget inden afholdelse af praktisk prøve),
opholdstilladelse, hvis du ikke er dansk eller nordisk statsborger, og du ikke lovligt kan opholde dig i Danmark uden tilladelse.
Kommunen kan bede dig om at fremskaffe yderligere dokumentation. Dette kan fx ske, hvis kommunen vurderer, at det er nødvendigt at dokumentere, at du har bopæl i Danmark.
Hvis det er dit første kørekort, eller hvis du vil udvide dit kørekort til en ny kategori, skal du gennemføre et uddannelsesforløb til den kørekortkategori, du ønsker, hos en godkendt kørelærer. Du skal også bestå en køreprøve (en teoriprøve og en praktisk prøve).
Hvordan fornyer du dit kørekort?
Du skal bestille tid til fornyelse af kørekort. Du kan forny dit kørekort ved tidsbestilling i Borgerservice, samt bibliotekerne Fensmark, Fuglebjerg og Glumsø.
Når du møder op til din tidsbestilling for, at forny dit kørekort, skal du samtidig medbringe:
et vellignende foto. Du kan også få taget billede i Borgerservice. Vi tager dog ikke billede på bibliotekerne Fensmark, Fuglebjerg og Glumsø (pris 139 kr,-),
evt. lægeattest (læs mere herom under overskriften "Hvornår skal jeg medbringe en lægeattest?")
Læs mere om krav til billeder hos politiet
Politiets regler for pasfoto med illustrationer (nyt vindue)
Hvis du ikke har NemID
Har du ikke har NemID, kan du bestille tid på Borgerservice eller bibliotekerne i Fensmark, Fuglebjerg og Glumsø. Her kan du møde op til tidsbestillingen. Husk at tage det gamle kørekort med.
Bestil tid til kørekort (med og uden NemID) her
Hvornår skal du medbringe lægeattest?
Du skal som udgangspunkt ikke vedlægge lægeattest, når du skal forny kørekort til kategorierne AM, A1, A2, A, B og B/E, samt T/M:
AM (lille og stor knallert),
A1, A2 og A (lille, mellemstor og stor motorcykel),
B og B/E (almindelig bil og bil med stort påhængskøretøj),
T/M kørekort til traktor/motorredskab.
Hvis dit kørekort tidligere har været udstedt med en tidsbegrænsning af helbredsmæssige årsager, skal du medbringe en lægeattest når du skal forny dit kørekort.
Du skal altid vedlægge en lægeattest, hvis du skal forny et kørekort i kategorierne C1, C1/E, C, C/E, D1, D1/E, D og D/E, samt kørekort til erhvervsmæssig personbefordring:
C1 og C (lille og stor lastbil),
C1/E, C/E, D1/E, D/E (henholdsvis lille lastbil, stor lastbil, lille bus og stor bus med stort påhængskøretøj),
D1 og D (lille og stor bus),
kørekort til erhvervsmæssig personbefordring.
OBS! Hvis du skal forny dit kørekort til taxa, skal du pr. 1. januar 2018 gøre det digitalt.
Ansøg om fornyelse af erhvervsmæssig personbefordring til taxa
Du kan finde svar på eventuelle spørgsmål vedrørende den nye taxilov her
Prisen for et nyt kørekort afhænger af hvilke(n) kategori(er) du har og om dit kørekort tidligere har været begrænset af helbredsmæssige årsager.
andre kørekort end de nedenfor nævnte: 140 kr. (2021),
kørekort, der er tidsbegrænset som følge af helbredsmæssige forhold: 0 kr. (2021),
kørekort til lille lastbil, lastbil, lille bus og bus med/uden stort påhængs-køretøj for ansøgere: 180 kr. (2021),
kørekort til erhvervsmæssig personbefordring: 280 kr. (2021),
kørekort til erhvervsmæssig personbefordring, hvis kørekortet på grund af helbredsmæssige forhold er tidsbegrænset: 120 kr. (2021),
kørekort med kørelærergodkendelse: 280 kr. (2021).
Er du 70 år eller derover?
Når dit kørekort er ved at udløbe, skal du bestille tid til fornyelse af kørekort.
Den 1. juli 2017 trådte der nye regler i kraft om fornyelse af kørekort for ældre. Det betyder, at hvis du er fyldt 70 år eller mere, og du skal have fornyet dit kørekort, skal du som udgangspunkt ikke aflevere en lægeattest, når du ansøger om fornyelse af dit kørekort. Kørekort til gruppe 1 udstedes som udgangspunkt med en gyldighed på 15 år, medmindre kørekortet begrænses som følge af helbredsmæssige forhold.
AM - Stor knallert
A1 - Lille motorcykel
A2 - Mellemstor motorcykel
A - Stor motorcykel
B - Almindelig personbil
BE - Almindelig bil med  stort påhængskøretøj
TM - Traktor og motorredskab
Du skal være opmærksom på, at hvis dit kørekort tidligere har været tidsbegrænset af helbredsmæssige årsager, skal du fortsat aflevere en lægeattest ved fornyelse, ligesom dit kørekort kan blive tidsbegrænset.
Det er ikke altid muligt ved indleveringen af ansøgningen at se om der skal afleveres en lægeattest, da det kan kræve en nærmere undersøgelse af sagen at se om kørekortet tidligere har været begrænset af helbredsmæssige årsager.
Hvor længe er dit kørekort gyldigt?
Et kørekort er gyldigt i den periode, der er anført på kørekortet.
Gyldighedstid for kørekort i kategorierne AM, A1, A2, A, B og B/E samt til traktor/motorredskab
Kørekort, som udstedes efter 19. januar 2013, får som udgangspunkt følgende gyldighedsperiode:
AM (lille og stor knallert)
A1, A2 og A (lille, mellemstor og stor motorcykel)
B og B/E (almindelig bil og bil med stort påhængskøretøj)
Du skal være opmærksom på, at kørekortet som følge af helbredsmæssige grunde, kan udstedes med kortere gyldighed end 15 år.
Gyldighedstid for kørekort i kategorierne C1, C1/E, C, C/E, D1, D1/E, D og D/E samt kørekort til erhvervsmæssig personbefordring
Kørekort, som udstedes efter 19. januar 2013, får som udgangspunkt følgende gyldighedsperiode:
C1 og C (lille og stor lastbil)
D1 og D (lille og stor bus)
C1/E, C/E, D1/E, D/E (henholdsvis lille lastbil, stor lastbil, lille bus og stor bus med stort påhængskøretøj)
kørekort til erhvervsmæssig personbefordring.
Gyldighedstid for personer over 70 år
Gyldighedstiden for kørekortet i kategorierne C1, C1/E, C, C/E, D1, D1/E, D og D/E samt kørekort til erhvervsmæssig personbefordring vil afhænge af din alder på tidspunktet for udstedelsen:
fyldt 70 år, men ikke 71: Fire år
fyldt 71 år, men ikke 72 år: Tre år
fyldt 72 år, men ikke 80 år: To år
fyldt 80 år: Et år
Kørekort kan - bl.a. som følge af helbredsmæssige grunde - udstedes med kortere gyldighed end 5 år.
Hvis det er mere end tre år siden, dit kørekort udløb, skal du normalt aflægge og bestå en kontrollerende køreprøve (teori- og praktisk prøve), inden du kan få udstedt et nyt kørekort.
Midlertidigt erstatningskørekort til kørsel i udlandet
Hvis du skal køre i udlandet, bortset fra Norge, Sverige, Finland og Island, og ikke kan nå at få udstedt et nyt kørekort, kan du få udstedt et midlertidigt erstatningskørekort.
Du kan søge om at få udstedt et midlertidigt erstatningskørekort hvis:
dit nye kørekort ikke kan nå at blive udstedt, inden du skal bruge det,
du skal køre bil i udlandet – bortset fra Finland, Island, Norge og Sverige.
Det koster 170 kr. (2020) at få udstedt et midlertidigt erstatningskørekort, og du må forvente en ekspeditionstid på omkring 14 dage.
Ændring, mistet, slidt eller ødelagt kørekort
Navneændring / ændring til kreditkort model
Hvis du ændrer navn, er det ikke lovpligtigt, at du skal ansøge om nyt kørekort, men du kan godt ansøge om et duplikatkørekort med det nye navn.
Duplikatkørekort er en kopi af det kørekort du har, blot med dit nye navn.
Det koster 280 kr. at få udstedt et duplikatkørekort (nyt kørekort) (2021).
Ændring til kreditkort model
Hvis du ønsker at udskifte dit gamle "flip kørekort" til kreditkort modellen, kan du gøre dette ved at ansøge om et duplikatkørekort.
Duplikatkørekortet er en kopi af det kørekort du har, blot i kreditkort modellen. Du skal være opmærksom på, at alle kørekort, der udstedes fra den 19. januar 2013, er gyldige i højest 15 år afhængig af dit kørekorts kategori(er), alder og dit helbred.
Kørekort af EF- eller EU-modellen, der er udstedt før den 19. januar 2013, er fortsat gyldige og bevarer indtil videre den gyldighedsperiode, som er anført på kortet.
Alle kørekort skal dog senest 18. januar 2033 være ombyttet til den nye EU-kørekortmodel, som til forveksling ligner et kreditkort.
Det koster 280 kr. at få udstedt et duplikatkørekort (nyt kørekort) (2021).
Sådan ansøger du om nyt
Hvis du mister dit kørekort eller hvis dit kørekort er slidt, knækket eller ødelagt, skal du ansøge om nyt duplikatkørekort. Duplikatkørekort er en kopi af det kørekort, du har mistet. Duplikatkørekortet er derfor dit nye kørekort.
Du kan få udstedt et duplikatkørekort, hvis:
du mister dit kørekort,
dit kørekort er meget slidt, knækket eller ødelagt.
Du skal være opmærksom på, at alle kørekort, der udstedes fra den 19. januar 2013, er gyldige i højest 15 år afhængig af dit kørekorts kategori(er), alder og dit helbred.
Det koster 280 kr. at få udstedt et duplikatkørekort (nyt kørekort) (2021).
Mens du venter på, at du får et duplikatkørekort (kopi af det mistede kørekort, og som erstatter dit gamle, varige kørekort), kan du ansøge om at få et midlertidigt kørekort. Det midlertidige kørekort udstedes med det samme.
Begrænsninger ved et midlertidigt kørekort
Et midlertidigt kørekort er gratis og gælder kun i Danmark, Norge, Sverige, Finland og Island. Det midlertidige kørekort gælder kun i en begrænset periode og kun frem til, du får dit nye kørekort - duplikatkørekortet.
Hvis du skal køre i et land uden for EU eller EØS, skal du muligvis have et internationalt kørekort.
Læs mere om internationalt kørekort
Du skal ansøge om internationalt kørekort. Du kan få udstedt internationalt kørekort ved tidsbestilling i Borgerservice, samt bibliotekerne Fensmark, Fuglebjerg og Glumsø.
Når du møder op til din tidsbestilling for, at få udstedt internationalt kørekort, skal du samtidig medbringe:
et vellignende foto. Du kan også få taget billede i Borgerservice (pris 139 kr,-). Vi tager dog ikke billede på bibliotekerne Fensmark, Fuglebjerg og Glumsø,
Du får det internationale kørekort med, med det samme.
Ombytning af udenlandsk kørekort
Må du køre i Danmark med udenlandsk kørekort?
Hvis du er udlænding med midlertidig bopæl i Danmark, kan du bruge et internationalt kørekort (en oversættelse af kørekortet) og et gyldigt udenlandsk kørekort. Du må køre i de samme køretøjer i Danmark, som du må i det land, hvor kørekortet er udstedt.
Hvis du ikke har et internationalt kørekort eller et oversat udenlandsk kørekort, kan du få udstedt et turistkørekort hos politiet, der giver tilladelse til midlertidigt at køre i Danmark. Du skal medbringe dokumentation fra dit hjemland om dit kørekort.
Ombytning til dansk kørekort
Kørekort fra Færøerne, et EU-land eller EØS-land (Island, Norge og Lichtenstein)
Hvis du har et kørekort enten udstedt på Færøerne, et EU-land eller et EØS-land (Island, Norge og Liechtenstein), kan du bruge det i Danmark. Hvis du har bopæl i Danmark, kan du vælge at få det byttet til et dansk EU-kørekort uden at komme til kontrollerende køreprøve.
I kørekortmæssig henseende har du som udgangspunkt bopæl i Danmark fra det tidspunkt, du bosætter dig i Danmark med henblik på at opholde dig her i landet i mindst 185 dage, som følge af din personlige eller erhvervsmæssige tilknytning.
Det gøres muligt for indehavere af et grønlandsk kørekort med sædvanlig bopæl i Danmark, at få sidestillet deres grønlandske kørekort med et dansk kørekort. Indehaveren af det grønlandske kørekort skal kunne dokumentere, ved forevisning af en af Færdselsstyrelsen godkendt blanket, at have gennemført 2 lektioner af mindst 45 minutters varighed ved en dansk kørelærer. Lektionerne skal indeholde by-, landevejs- og motorvejskørsel.
Herefter vil det grønlandske kørekort i enhver henseende blive sidestillet med et dansk kørekort og giver indehaveren ret til at føre samme køretøjer i Danmark, som det berettiger til at føre i Grønland i den i kørekortet angivne gyldighedsperiode, med mindre denne er længere end til indehaverens fyldte 70. år for kørekort til gruppe 2.
Det er dog stadig muligt for indehavere af et grønlandsk kørekort med sædvanlig bopæl i Danmark, at få ombyttet kørekortet til et dansk kørekort ved aflæggelse af en kontrollerende køreprøve.
Du skal kontakte en godkendt kørelærer i Danmark for at få kørelektioner.
Kørekort fra Australien Capital Territory, Brasilien, Japan, Kinesisk Taipei (Taiwan), Republikken Korea (Sydkorea), Rusland, Schweiz eller Ukraine
Kørekort til kategori B kan også ombyttes til et dansk kørekort uden kontrollerende køreprøve, hvis det er udstedt i Australien Capital Territory, Brasilien, Japan, kinesisk Taipei (Taiwan), Republikken Korea (Sydkorea), Rusland, Schweiz eller Ukraine, og du skal medbringe en lægeattest udstedt af din egen læge. Herudover skal du afgive en skriftlig selverklæring på tro og love om ikke at have været frakendt førerretten i de seneste fem år, og at førerretten i øvrigt ikke er begrænset eller givet på særlige vilkår.
Hvis du vil ombytte dit udenlandske kørekort til andre kategorier end B, skal du op til en kontrollerende køreprøve.
Kørekort fra Singapore, USA, Canada, Australien, Chile, Bosnien-Herzegovina, Serbien, New Zealand eller Isle of Man (Øen Man)
Kørekort til kategori B kan også ombyttes til et dansk kørekort uden kontrollerende køreprøve, hvis det er udstedt i Singapore, USA, Canada, Australien, Chile, Bosnien-Herzegovina, Serbien, New Zealand eller Isle of Man (Øen Man), og du skal medbringe en lægeattest udstedt af din egen læge. Du skal afgive en skriftlig selverklæring på tro og love om ikke at have været frakendt førerretten i de seneste fem år, og at førerretten i øvrigt ikke er begrænset eller givet på særlige vilkår, og afgive en erklæring om at have to års reel føreranciennitet.
Hvis du vil ombytte dit udenlandske kørekort til andre kategorier end B, skal du op til en kontrollerende køreprøve.
Øvrige udenlandske kørekort giver kun ret til at køre i Danmark i op til 180 dage, efter du er registreret med fast bopæl i Danmark.
Du skal derfor også i dette tilfælde søge om ombytning af dit udenlandske kørekort til dansk, hvis du fortsat ønsker at køre i Danmark.
Øvrige udenlandske kørekort kan først ombyttes efter en kontrollerende køreprøve.
Hvad koster det at ombytte kørekort?
En ombytning til dansk kørekort koster 280 kr. (2021).
Hvad skal du medbringe?
en lægeattest, som er udstedt af din egen læge (NB! kun hvis du har et kørekort, som ikke er udstedt på Færøerne, i Grønland i et EU- eller EØS-land),
du skal også medbringe en lægeattest, hvis dit udenlandske kørekort udløber inden for nær fremtid. Det danske kørekort vil nemlig få samme udløbsdato (Dog maksimalt i 15 år),
gyldig opholdstilladelse eller opholdsbevis, hvis du ikke er dansk eller nordisk statsborger eller lovligt kan opholde dig i Danmark uden tilladelse.
Borgerservice kan samtidig kræve en oversættelse af dit kørekort. Oversættelsen skal være udstedt af en translatør eller en oversætter, som er godkendt af Rigspolitiet.
Har du ikke et gyldigt pas, skal du medbringe din originale dåbs-, navne- eller fødselsattest samt billedlegitimation.
Den britiske beslutning om at forlade EU betyder, at Storbritannien ikke længere vil være et EU-land. Det får konsekvenser på en lang række områder. Det vil bl.a. få betydning for den fri bevægelighed mellem Storbritannien og EU-lande. Udenrigsministeriet har en oversigt over de områder, der bliver berørt:
Hvad betyder Brexit for dig? (nyt vindue)
Vejledning om Brexit (nyt vindue)
Skrevet af Trafik-, Bygge- og Boligstyrelsen og Næstved Kommune.
Ansøg om internationalt kørekort
Ansøg om internationalt kørekort
Bestil tid hos Borgerservice
Information om kørekort på borger.dk
Information om taxilov og chaufførkort
Information om internationalt kørekort på borger.dk
Information om udenlandske kørekort på borger.dk
Næstved Bibliotek og Borgerservice
Børn skal have deres eget pas, uanset hvor gamle de er. Ved fælles forældremyndighed skal begge forældre skrive under på ansøgningen, så længe barn...
Mangler du gyldigt billedlegitimation? Få et legitimationskort med billede, hvis du har folkeregisteradresse i Danmark. Legitimationskortet er blan...
Ansøg og forny dit pas hjemmefra med NemID og bestil tid.
Alt om kontakt og åbningstider
Datapolitik for sociale medier
Se åbningstider i Næstved, Fuglebjerg, Glumsø, Fensmark og Korskilde.
Bestil pas, kørekort, sundhedskort mm. via tidsbestilling til Borgerservice
Begge konti har SWIFT-koden: DABADKKK